Document ID: 32014D0120

KOMISIJOS ĮGYVENDINIMO SPRENDIMAS
2014 m. kovo 4 d.
kuriuo pagal Tarybos reglamento (EB) Nr. 1224/2009 79 straipsnio 1 dalį sudaromas Sąjungos inspektorių sąrašas
(pranešta dokumentu Nr. C(2014) 1178)
(2014/120/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 79 straipsnio 1 dalį,
kadangi:
(1)
Reglamentu (EB) Nr. 1224/2009 nustatoma Bendrijos kontrolės, inspektavimo ir vykdymo užtikrinimo sistema, kad būtų užtikrintas bendros žuvininkystės politikos taisyklių laikymasis. Reglamente (EB) Nr. 1224/2009 nustatyta, kad nepažeisdami pakrantės valstybių narių tiesioginės atsakomybės Sąjungos inspektoriai gali atlikti inspektavimus pagal tą reglamentą Sąjungos vandenyse ir Sąjungos žvejybos laivuose ne Sąjungos vandenyse. Sąjungos inspektorių sąrašas turi būti nustatytas pagal Reglamente (EB) Nr. 1224/2009 nustatytą procedūrą;
(2)
2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), nustatomos išsamios Reglamentu (EB) Nr. 1224/2009 nustatytos Europos Sąjungos kontrolės sistemos taikymo taisyklės;
(3)
Įgyvendinimo reglamente (ES) Nr. 404/2011 nustatyta, kad Sąjungos inspektorių sąrašas turi būti priimamas remiantis valstybių narių ir Europos žuvininkystės kontrolės agentūros pranešimais;
(4)
pirmasis Sąjungos inspektorių sąrašas priimtas Komisijos įgyvendinimo sprendimu 2011/883/ES (3). Tas sąrašas buvo pakeistas nauju Sąjungos inspektorių sąrašu, patvirtintu Komisijos įgyvendinimo sprendimu 2013/174/ES (4). Įgyvendinimo reglamento (ES) Nr. 404/2011 120 straipsnyje nustatyta, kad sudarius pirminį sąrašą valstybės narės ir Europos žuvininkystės kontrolės agentūra iki kiekvienų metų spalio mėn. praneša apie bet kokį sąrašo pakeitimą, kurį jos nori padaryti kitais kalendoriniais metais, o Komisija atitinkamai pakeičia sąrašą iki gruodžio 31 d.;
(5)
kai kurios valstybės narės pateikė visus savo atitinkamų inspektorių sąrašus. Todėl tikslinga pakeisti Įgyvendinimo sprendimu 2013/174/ES nustatytą sąrašą ir, remiantis šiais pranešimais bei iš valstybių narių gautais pranešimais apie pirminio sąrašo pakeitimus, šio sprendimo priede pateikti naują Sąjungos inspektorių sąrašą;
(6)
šiame sprendime nustatytos priemonės atitinka Žuvininkystės ir akvakultūros komiteto nuomonę,
PRIĖMĖ ŠĮ SPRENDIMĄ:
1 straipsnis
Sąjungos inspektorių sąrašas pateikiamas šio sprendimo priede.
2 straipsnis
Įgyvendinimo sprendimas 2013/174/ES panaikinamas.
3 straipsnis
Šis sprendimas skirtas valstybėms narėms.
Priimta Briuselyje 2014 m. kovo 4 d.

Labels: 15
6